ข้อบังคับเจ้าพนักงานจราจรจังหวัดสมุทรสงครามว่าด้วย การห้ามจอดรถยนต์ กำหนดระยะเวลาการจอดรถยนต์ ในถนนบางสายในเขตจังหวัดสมุทรสงคราม พ.ศ. 2551

ข้อบังคับเจ้าพนักงานจราจรจังหวัดสมุทรสงคราม
ข้อบังคับเจ้าพนักงานจราจรจังหวัดสมุทรสงคราม
ว่าด้วย
การห้ามจอดรถยนต์ กำหนดระยะเวลาการจอดรถยนต์ ในถนนบางสาย
ในเขตจังหวัดสมุทรสงคราม
พ.ศ.
๒๕๕๑[๑]
 

ด้วยการจราจรในเขตเทศบาลเมืองสมุทรสงคราม
ปัจจุบันกำลังประสบปัญหาสภาพการจราจรที่คับคั่งจากถนนที่คับแคบและประชาชนที่สัญจร
ไป - มา เป็นจำนวนมาก
ทำให้พื้นที่ของถนนไม่เพียงพอรองรับปริมาณรถที่เข้ามาจอดในพื้นที่
โดยเฉพาะในวันหยุด เสาร์ - อาทิตย์ ที่มีนักท่องเที่ยวชาวไทยและต่างประเทศเดินทาง
ทำให้เกิดปัญหาการจราจรติดขัด เนื่องจากการจอดรถไม่เป็นระเบียบบนถนนดังกล่าว
ดังนั้น เพื่อความปลอดภัยและสะดวกในการจราจร ในเขตจังหวัดสมุทรสงคราม

จึงอาศัยอำนาจตามความในมาตรา ๑๓๙ (๒) (๕) และ (๙)
แห่งพระราชบัญญัติจราจรทางบก พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๖ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมายและตามคำสั่งกระทรวงมหาดไทย
ที่ ๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑ เรื่อง แต่งตั้งเจ้าพนักงานจราจร
ตามพระราชบัญญัติจราจรทางบก พ.ศ. ๒๕๒๒ ผู้บังคับการตำรวจภูธรจังหวัดสมุทรสงคราม
ในฐานะเจ้าพนักงานจราจรจังหวัดสมุทรสงคราม จึงออกข้อบังคับไว้ดังต่อไปนี้

ข้อ ๑
ข้อบังคับนี้เรียกว่า ข้อบังคับเจ้าพนักงานจราจรจังหวัดสมุทรสงคราม
ว่าด้วยการห้ามจอดรถยนต์ กำหนดระยะเวลาการจอดรถยนต์ ในถนนบางสาย
ในเขตจังหวัดสมุทรสงคราม พ.ศ. ๒๕๕๑

ข้อ ๒
ห้ามจอดรถยนต์ ในถนนราชญาติรักษา
ตั้งแต่ทางแยกตัดถนนประสิทธิ์พัฒนา (ร้านศิริชัย) ถึงแยกรถไฟ (ร้านรัตนภัณฑ์)
ฝั่งทิศตะวันตก ในวันเสาร์ - วันอาทิตย์ และวันหยุดนักขัตฤกษ์ ตั้งแต่เวลา ๐๘.๐๐
น. ถึงเวลา ๑๘.๐๐ น.

ข้อ ๓
ห้ามจอดรถยนต์ในถนนเกษมสุขุม
ตั้งแต่ทางแยกตัดถนนราชญาติรักษา (ร้านเฮงข้าวมันไก่) ถึงแยกเทศบาล ทั้งสองฝั่ง
ในวันเสาร์ - วันอาทิตย์ และวันหยุดนักขัตฤกษ์ ตั้งแต่เวลา ๐๘.๐๐ น. ถึงเวลา ๑๘.๐๐
น.

ข้อ ๔
ข้อบังคับนี้
ไม่ใช้บังคับแก่รถที่ได้รับหนังสืออนุญาตผ่อนผันจากเจ้าพนักงานจราจร

ข้อ ๕
ข้อบังคับให้ใช้บังคับในวันที่ ๑
ธันวาคม พ.ศ. ๒๕๕๑ เป็นต้นไป


ประกาศ
ณ วันที่ ๗ พฤศจิกายน พ.ศ. ๒๕๕๑
พลตำรวจตรี
คเชนทร์ คชพลายุกต์
ผู้บังคับการตำรวจภูธรจังหวัดสมุทรสงคราม
เจ้าพนักงานจราจรจังหวัดสมุทรสงคราม
























ปริยานุช/ผู้จัดทำ
๖
มกราคม ๒๕๕๒

[๑]
ราชกิจจานุเบกษา เล่ม ๑๒๕/ตอนพิเศษ ๑๙๒ ง/หน้า ๑๐๒/๒๔ ธันวาคม ๒๕๕๑